

**ประกาศองค์การบริหารส่วนตำบลสระแก้ว**

**เรื่อง การแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม และความโปร่งใส่**

**ในการบริหารราชการขององค์การบริหารส่วนตำบลสระแก้ว**

 ----------------------------------------------------------------

ตามเจตนารมณ์ของรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2557 พระราช

บัญญัติข้อมูลข่าวสารของทางราชการ พ.ศ. 2540 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560– 2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรม และจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับ และตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ นั้น

องค์การบริหารส่วนตำบลสระแก้ว จึงขอแสดงเจตจำนงที่จะบริหารงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต เพื่อเป็นมาตรฐานแนวทางปฏิบัติ ค่านิยมสำหรับบุคลากรขององค์กรให้ยึดถือปฏิบัติควบคู่กับ กฎ ระเบียบ และข้อบังคับอื่นๆ และพร้อมที่จะได้รับการติดตามตรวจสอบการปฏิบัติงานตามเจตจำนงทั้งต่อเจ้าหน้าที่ภายในหน่วยงาน และสาธารณชนภายนอกหน่วยงาน เพื่อเสริมสร้างคุณธรรม และความโปร่งใสในการบริหารราชการขององค์การบริหารส่วนตำบลสระแก้ว อันจะก่อให้เกิดประโยชน์สูงสุดต่อประเทศชาติและประชาชน โดยมีรายละเอียดการกำหนดนโยบาย มาตรการและแผนงานเพื่อให้หน่วยงานดำเนินการตามเอกสารแนบท้ายประกาศนี้

จึงประกาศเพื่อให้ทราบโดยทั่วกัน

 ประกาศ ณ วันที่ 3 เดือน มกราคม พ.ศ. ๒๕63

 (นายวิโรจน์ พิมเสน)

 นายกองค์การบริหารส่วนตำบลสระแก้ว

**คำกล่าวแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม**

**และความโปร่งใสในการบริหารราชการของผู้บริหารองค์การบริหารส่วนตำบลสระแก้ว**

 ---------------------------------------------

ข้าพเจ้า นายวิโรจน์ พิมเสน ตำแหน่งนายกองค์การบริหารส่วนตำบลสระแก้ว ขอแสดงเจตจำนง

ต่อสาธารณชน ประชาชนทั่วไป ผู้นำท้องที่ สมาชิกสภาท้องถิ่น กลุ่มองค์กร พนักงานส่วนตำบล และพนักงานจ้างขององค์การบริหารส่วนตำบลสระแก้วทุกท่านว่า ข้าพเจ้าจะปฏิบัติหน้าที่ในการบริหารราชการภายใต้ภารกิจของ องค์การบริหารส่วนตำบลสระแก้วด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการติดตามตรวจสอบการปฏิบัติงานทั้งจากเจ้าหน้าที่ภายในหน่วยงาน และสาธารณชนภายนอกหน่วยงาน โดยพร้อมจะปฏิบัติหน้าที่ด้วยความตั้งใจ ขยันหมั่นเพียร เข้มแข็ง อดทน เห็นแก่ประโยชน์ส่วนรวมมากกว่าประโยชน์ส่วนตน มีจิตสำนึกที่ดี พร้อมรับฟังความคิดเห็นของผู้อื่น และปฏิบัติงานโดยยึดถือความถูกต้องตามระเบียบกฎหมายอย่างเคร่งครัด และจะยึดหลักธรรมาภิบาลในการบริหารราชการ และจะยืนหยัดต่อต้านการทุจริตทุกรูปแบบ

(นายวิโรจน์ พิมเสน)
นายกองค์การบริหารส่วนตำบลสระแก้ว
 วันที่ 3 เดือน มกราคม พ.ศ. 2563

**นโยบาย มาตรการ การแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม
และความโปร่งใสในการบริหารราชการขององค์การบริหารส่วนตำบลสระแก้ว
ลงวันที่ 3 เดือน มกราคม พ.ศ. ๒๕๖3**

**--------------------------------**

เพื่อให้เป็นไปตามนโยบายของรัฐบาล เรื่องการส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ และยุทธศาสตร์ชาติ ว่าด้วยการป้องกันและปราบ

ปรามการทุจริตระยะที่ 3 (พ.ศ. 2560-2564) และยุทธศาสตร์ที่ 4 การประเมินประเด็นคุณธรรมและความโปร่งใสในการดำเนินงานของหน่วยงานภาครัฐ องค์การบริหารส่วนตำบลสระแก้วจึงได้กำหนดนโยบาย มาตรการการแสดงเจตจำนงการบริหารงานด้วยความซื่อสัตย์สุจริต เสริมสร้างคุณธรรม และความโปร่งใสในการบริหารราชการขององค์การบริหารส่วนตำบลสระแก้ว ดังนี้

1. **ด้านความโปร่งใส** โดยการพัฒนาและส่งเสริมการปฏิบัติราชการตามภารกิจของหน่วยงานให้มี

ความโปร่งใสและเป็นธรรมตามหลักธรรมาภิบาล โดยมีแนวทางปฏิบัติ ดังนี้

 ๑.๑ การให้และเปิดเผยข้อมูลต่างๆ ของหน่วยงานต้องชัดเจน ถูกต้อง และครบถ้วน รวมถึงการให้ประชาชนหรือผู้มีส่วนเสียสามารถเข้าถึงข้อมูลต่าง ของหน่วยงานได้โดยสะดวกและรวดเร็ว

 1.2 การดำเนินการเกี่ยวกับการจัดซื้อจัดจ้างต้องดำเนินการและส่งเสริมให้เกิดความโปร่งใสในทุกขั้นตอนที่กฎหมายกำหนด

 1.3 การเปิดโอกาสให้ผู้มีส่วนได้เสียเข้ามามีส่วนร่วมในการดำเนินงานในขั้นตอนต่างๆ ของหน่วยงาน ตั้งแต่การแสดงความคิดเห็น ร่วมวางแผนและจัดทำแผนงาน ร่วมดำเนินการ และร่วมติดตามตรวจสอบการดำเนินงานของหน่วยงาน

 1.4 การดำเนินการ/การจัดการกับเรื่องร้องเรียนเกี่ยวกับการปฏิบัติหน้าที่ของเจ้าหน้าที่อันไม่โปร่งใสหรือทุจริตต่อหน้าที่

 1.5 การดำเนินการตามมาตรการ ระเบียบกฎหมายเกี่ยวกับการป้องกันผลประโยชน์ทับซ้อน

**2. ด้านความพร้อมรับผิด** โดยการพัฒนาและส่งเสริมการปฏิบัติราชการตามภารกิจของเจ้าหน้าที่ให้มีความรับผิดชอบ ตามบทบาทหน้าที่ของตน โดยคำนึงถึงความสำเร็จของงาน มีความพร้อมในการปฏิบัติงานตามภาระหน้าที่ และพฤติกรรมในการปฏิบัติหน้าที่ของเจ้าหน้าที่ของรัฐโดยมุ่งผลสำเร็จของงาน ดังนี้

 2.1 ผู้บริหารและเจ้าหน้าที่ของหน่วยงานต้องมีพฤติกรรมและทัศนคติที่แสดงถึงการปฏิบัติงานตามหน้าที่อย่างเต็มประสิทธิภาพ

 2.2 เจ้าหน้าที่ต้องปฏิบัติงานในทุกขั้นตอนให้ถูกต้องตามกฎหมายและระเบียบข้อบังคับต่างๆอย่างครบถ้วนและเคร่งครัด และพร้อมที่จะรับผิดชอบในผลการปฏิบัติงานของตนเอง

 2.3 ผู้บริหารหน่วยงานที่จะต้องมีเจตจำนงในการบริหารงานอย่างซื่อสัตย์สุจริต และพร้อมรับผิดเมื่อเกิดความผิดพลาด

 2.4 เสริมสร้างการปฏิบัติหน้าที่ราชการให้พร้อมในการปฏิบัติงาน จะตัดโอกาสจุดอ่อนไม่ให้มีความเสี่ยง และหากเกิดความเสียหายจากบริหารงานพร้อมรับผิดชอบจากผลของการบริหารงานนั้น

-2-

**3. ด้านความปลอดจากการทุจริตในการปฏิบัติงาน** โดยการพัฒนาและส่งเสริมพฤติกรรมของเจ้าหน้าที่ของรัฐให้มีการดำเนินการโดยเป็นธรรมและโปร่งใส ไม่เลือกปฏิบัติ ดังนี้

 3.1 สอดส่องและป้องกันการปฏิบัติงานของเจ้าหน้าที่ในหน่วยงานมิให้มีพฤติกรรมที่เข้าข่ายการทุจริตต่อหน้าที่ เช่น การเรียกรับเงิน สิ่งของ หรือผลประโยชน์ต่างๆ จากผู้มีส่วนได้ส่วนเสีย เพื่อแลกกับการปฏิบัติงานของตนเอง หรือการปฏิบัติ/ ละเว้นการปฏิบัติหน้าที่/การใช้ตำแหน่งหน้าที่ของตนเองอย่างไม่เป็นธรรม เพื่อเอื้อประโยชน์แก่ตนเอง พวกพ้องของตน หรือผู้อื่น

 3.2 สอดส่องและป้องกันการปฏิบัติหน้าที่ของผู้บริหารมิให้มีพฤติกรรมที่เข้าข่ายการทุจริตในเชิงนโยบาย ซึ่งมีลักษณะเป็นการทุจริตเกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้เสียที่เป็นหน่วยธุรกิจเอกชน เพื่อเอื้อผลประโยชน์ในสัญญาโครงการหรือสัมปทานของหน่วยงานและเปลี่ยนกับการกำหนดนโยบายหรือการอนุมัติใดๆ ของผู้บริหารของหน่วยงาน

 3.3 การบริหารงานเป็นไปตามกระบวนการมาตรฐาน ไม่เลือกปฏิบัติ ไม่เห็นแก่พวกพ้อง ไม่เรียกรับสินบน ไม่ใช้ตำแหน่งหาประโยชน์หรือเอื้อประโยชน์

**4. ด้านวัฒนธรรมคุณธรรมในองค์กร** โดยการพัฒนาและส่งเสริมให้ส่วนราชการในสังกัดให้ปฏิบัติราชการโดยยึดหลักคุณธรรมจริยธรรม มีระบบต่อต้านการทุจริต และปลูกฝังพฤติกรรมสุจริตจนกลายเป็นแนวทางปฏิบัติประจำหรือวัฒนธรรมของหน่วยงาน ดังนี้

 4.1 การปลูกฝัง สร้างจิตสำนึกหรือถ่ายทอดแก่กันของเจ้าหน้าที่ในหน่วยงาน เพื่อให้มีพฤติกรรมและทัศนคติที่ดีในการปฏิบัติงานด้วยความซื่อสัตย์สุจริต ละอายและเกรงกลัวที่จะกระทำทุจริต จนกลายเป็นวัฒนธรรมที่ดีของหน่วยงาน

 4.2 การปลูกฝังและสร้างจิตสำนึกให้แก่เจ้าหน้าที่ให้เกิดวัฒนธรรมทางความคิดในการแยกแยะผลประโยชน์ส่วนตนกับผลประโยชน์ส่วนรวม

 4.3 มีการกำหนดและจัดทำแผนการป้องกันและปราบปรามการทุจริตในหน่วยงาน

 4.4 การมีกระบวนการตรวจสอบ การถ่วงดุลภายในที่เข้มแข็งและมีประสิทธิภาพ จนก่อให้เกิดเป็นวัฒนธรรมในการร่วมต่อต้านการทุจริตได้

 **5. ด้านคุณธรรมการทำงานในหน่วยงาน** โดยการพัฒนาและส่งเสริมทุกส่วนราชการในสังกัดให้ปฏิบัติราชการโดยยึดถือระบบธรรมาภิบาล มีคุณธรรม มีความโปร่งใสในการบริหารงานบริหารบุคคล และบริหารงานงบประมาณ มุ่งเน้นผลประโยชน์ส่วนรวม ดังนี้

* 1. มีการจัดทำคู่มือหรือมาตรฐานการปฏิบัติงานที่ชัดเจน
	2. เจ้าหน้าที่มีพฤติกรรมการปฏิบัติงานตามคู่มืออย่างเคร่งครัด/เป็นธรรมและเท่าเทียม
	3. มีกระบวนการแสดงถึงความมีคุณธรรมในการบริหารงานบุคคล เช่น ความดีความชอบ มี

กระบวนการสร้างแรงจูงในและความก้าวหน้าในสายงานและสมรรถนะเจ้าหน้าที่

* 1. มีกระบวนการแสดงถึงความมีคุณธรรมในการบริหารงบประมาณอย่างโปร่งใส พิจารณาการ

ใช้จ่ายอย่างคุ้มค่า

* 1. หัวหน้างานมีพฤติกรรมแสดงออกอย่างมีคุณธรรมในการสั่งงาน/มอบหมายงานต้องคำนึงถึง

ขอบเขตอำนาจหน้าที่ตามกฎหมายของผู้รับมอบงาน

-3-

**6. ด้านการสื่อสารภายในหน่วยงาน** โดยการพัฒนาและส่งเสริมให้มีช่องทางประชาสัมพันธ์ข้อมูลข่าวสารขององค์การบริหารส่วนตำบล ให้มีการนำกระบวนการ รูปแบบ วิธีการ การนำเทคโนโลยีทันสมัยมาปรับใช้ในการประชาสัมพันธ์ให้ ให้ประชาชนสามารถแจ้งข้อมูลข่าวสาร เบาะแสการทุจริต ร้องเรียนร้องทุกข์ ได้อย่างมีประสิทธิภาพ และสามารถสื่อสารให้ประชาชน และบุคลากรในสังกัดสามารถเข้าถึงข้อมูลข่าวสารที่เกี่ยวข้องได้โดยเปิดเผย รวดเร็ว และถูกต้อง

(นายวิโรจน์ พิมเสน)
นายกองค์การบริหารส่วนตำบลสระแก้ว
 วันที่ 3 เดือน มกราคม พ.ศ. 2563